**Faktu lapa**

* No 28. februāra tiek paplašināts koronavīrusa izraisītās slimības COVID-19 skarto valstu un teritoriju, uz kurām attiecināti īpaši piesardzības pasākumi saraksts, tādējādi skarto teritoriju saraksts ir šāds:

Itālijas Lombardijas, Veneto, **Emīlija – Romanja, Pjemonta** apgabali;

**Japāna;**

**Singapūra;**

Dienvidkoreja;

Irāna;

Ķīna

* No 28. februāra tiek mainīts dienestu rīcības algoritms, kā nodrošina laboratoro izmeklēšanu personai, kura atgriezusies no koronavīrusa izraisītās slimības COVID-19skartajām valstīm un teritorijām, uz kurām attiecināt īpaši piesardzības pasākumi un kurai ir vieglas elpceļu infekcijas pazīmes.
* Turpmāk personas, kuras ir atgriezušās no minētajām teritorijām un kurām 14 dienu laikā pēc atgriešanās **ir parādījušies saslimšanas simptomi** - paaugstināta ķermeņa temperatūra, klepus, rīkles iekaisums u.c - **netiks uzreiz vestas** ar NMPD **uz RAKUS vai BKUS analīžu veikšanai**. Tā vietā pie personām dosies ārstniecības persona, kura paņems analīžu materiālu laboratoriskai pārbaudei, bet **pati persona paliks mājās karantīnā.** Šobrīd tiek risināts jautājums, kā šāda kārtība tiks nodrošināta reģionos.
* Analīžu rezultāti tiks paziņoti pašai personai telefoniski. Par izmeklējumu rezultātiem informēs SPKC.
* Ja izmeklējumu rezultāti uz COVID-19būs negatīvi, personai tiks noteikts mājas režīms līdz pilnīgai slimības pazīmju izzušanai. Pēc telefoniskas saziņas ģimenes ārsts personai izsniegs darbnespējas lapu. ,
* **Ja personai apstiprinās saslimšanu ar COVID-19, personas stacionēšana notiks RAKUS vai BKUS. Pēc informācijas saņemšanas no SPKC NMPD sazināsies ar konkrēto personu un pēc tam viņu nogādās slimnīcā.**
* Par saslimšanas atklāšanu RAKUS informēs SPKC, lai speciālisti varētu informāciju nodot NMPD, kas veiks pacienta nogādāšanu slimnīcā, un uzsākt epidemioloģisko izmeklēšanu un apzināt kontaktpersonas.

**Būtiski zināt!!!**

* NMPD ārstniecības personai, kura dosies paņemt analīžu materiālus laboratoriskai pārbaudei uz COVID-19, katru dienu tiks izstrādāts loģistikas maršruts. Tas nozīmē, ka brīgādes darba laiks būs no 8:00 līdz 22:00 un šajā laikā brigāde ieradīsies **pie pacienta**. Uz šīs brigādes darbu netiek attiecināts MK noteikumos noteiktie NMPD brigāžu ierašanās laiki uz izsaukumiem dzīvībai bīstamās situācijās;
* Paraugu piegāde laboratorijai notiks atkarībā no brigādes maršruta un darba apjoma. Maksimālais laiks paraugu nogāde laboratorijā būs 12 stundas, bet tas neizslēdz to, ka paraugu laboratorijai piegādās stundas laikā, ja tas būs iespējams.
* **Persona informāciju par parauga laboratorās izmeklēšanas rezultātiem saņems maksimāli 24 stundu laikā, bet ja tas būs iespējas arī īsākā laikā periodā.**